tomron87/hebrew-wikipedia-sentences-corpus huggingface dataset:
האלבום התקבל בביקורות חיוביות, וזכה לציון 77 מתוך 100 באתר Metacritic.
האלבום היה מועמד לפרס "האלבום האלטרנטיבי הטוב ביותר" בפרסי גראמי של שנת 2008, אבל הפסיד לאלבום In Rainbows של להקת רדיוהד.
Moment 4 Life (בעברית: רגע לחיים) הוא שיר של הזמרת הטרינידדית ניקי מינאז' בהשתתפות הראפר הקנדי דרייק.
השיר יצא לאור ב-7 בדצמבר 2010 כסינגל השלישי מאלבום האולפן הראשון של מינאז', Pink Friday.
בארצות הברית הגיע השיר למעמד פלטינה ודורג במקום ה-13 במצעד הסינגלים בילבורד הוט 100, ובמקום הראשון במצעד שירי הראפ של בילבורד.
בטקס פרסי גראמי ה-54 היה מועמד השיר לפרס הופעת הראפ הטובה ביותר, אך לבסוף זכה בפרס השיר Otis של הראפרים ג'יי זי וקניה וסט.
Modern Times Group (או בקצרה: MTG) היא קבוצת מדיה ובידור דיגיטלית שוודית.
Modern Times Group הוקמה מתוך החזקות התקשורת של חברת Kinnevik AB אשר בשנת 1997 הפכה לבעלת המניות בחברה.
Modern Times Group מפעילה ערוצי טלוויזיה ללא תשלום (וידאו על פי דרישה), תחנות רדיו, שירות מנויים מקוון (Viaplay) ורשתות מרובות ערוצים.
מאז יולי 2015, הורחבה הנוכחות הדיגיטלית של Modern Times Group באמצעות מספר רכישות.
באותה שנה נרכשו 74% ממניות Turtle Entertainment, החברה שמפעילה את Electronic Sports League, והשקיעה ב-Splay, רשת הטלוויזיה הגדולה ביותר בסקנדינביה, מרכישה של בין 49% ועד 81% מהרשת.
לצד זאת נרכשו כמו כן נרכשו 51% ממניות Zoomin.TV, רשת ה-MCN הגדולה ביותר באירופה והחמישית בגודלה ביוטיוב, כשבמאי 2018 הורחבה השליטה בחברה ל-100%.
ב-2015 נרכשו גם 100% ממניות DreamHack, אחד ממארגני הטורנירים הגדולים ביותר בעולם הספורט האלקטרוני.
ב-2016 וב-2017 המשיכה Modern Times Group במסע הרכישות שלה, עם קנייה של 35% מהחברה InnoGames, חברת פיתוח משחקים גרמנית, ורכישת החברה האמריקאית למשחקים Kongregate.
לכל הרכישות הללו קדמו רכישת מניות בהיקף מצומצם יותר.
Modern Times Group מפעילה רשתות טלוויזיה בסקנדינביה ובולגריה.
בדרך כלל, מבנה הרשתות מורכב מערוץ טלוויזיה מרכזי אחד, (TV3, Nova) וערוצים משניים (TV3+, Diema).
ערוצים אלו מייצרים בעיקר הכנסות מפרסום ומסווגים כטלוויזיה חופשית לקליטה, אם כי בפועל מרבית הערוצים בסקנדינביה מוצפנים.
סוג הערוץשוודיהנורווגיהדנמרקבולגריה (95%)כלליTV3 שוודיהTV3 נורווגיהTV3 דנמרקNova television (חופשי)משניTV6 שוודיהViasat 4TV3+ דנמרקDiemaמשליםTV8
Modern Times Group מפעילה את הפלטפורמה הלווינית של Viasat בסקנדינביה, ומציעה שני ערוצים פנים ארציים.
ערוצי הספורט הזמינים בכל מדינה שונים במקצת, בהתאם לזכויות השידור שנרכשו והסכמים עסקיים שונים.
Modern Times Group מפעילה גם את שירות Viaplay, שירות טלוויזיה מקוון בתשלום.
פלטפורמת "Trace" זמינה ברחבי העולם עם הערוצים הבאים:
הערוצים הבאים זמינים במדינות סקנדינביה:
הערוצים הללו זמינים רק בשוודיה:
הערוצים הללו זמינים רק בפינלנד:
Viasat מחזיקה בבעלותה מספר תחנות רדיו בסקנדינביה, המדינות הבלטיות ובולגריה:
Rix FM, תחנת רדיו ארצית בשוודיה
Lugna favoriter, רשת רדיו ארצית בשוודיה
Star FM, תחנת רדיו בסטוקהולם וגטבורג
Bandit Rock, תחנת רדיו בסטוקהולם
Power Hit Radio, תחנת רדיו בסטוקהולם
P4 Radio Hele Norge, רשת רדיו ארצית בנורווגיה
P5 Hits, רשת רדיו ארצית בנורווגיה
P6 Rock,רדת רדיו ארצית בנורווגיה
P7 Klem, רשת רדיו ארצית בנורווגיה
P8 Pop, רשת רדיו ארצית בנורווגיה
P9 Retro, רשת רדיו ארצית בנורווגיה
P10 Country, רשת רדיו ארצית בנורווגיה
NRJ Norway, רשת רדיו ארצית בנורווגיה
Radio Nova News, תחנת רדיו בסופיה
Trace FM, תחנת רדיו בפריז וגוואדלופ
בישראל משודר ערוץ הטלוויזיה Trace Urban בשירות הטלוויזיה של Smart tv.
כמו כן משודר ערוץ Trace Sports Stars ב-Yes באפיק 60.
ערוץ TV3 מושק בערב ראש השנה והופך לערוץ הטלוויזיה המסחרי הראשון בסקנדינביה.
TV3 החל לשדר בדנמרק ונורווגיה.
מספר הצופים בערוץ גדל מ-1.2 מיליון צופים ל-3.4 מיליון בסוף השנה.
Strix משיקה הפקות טלוויזיה עצמאיות.
ערוץ הקניות מתחיל למכור מוצרים שונים.
TV3 משיג 90% מנתח שוק הפרסום בטלוויזיה וחשיפה של 45%.
ספטמבר: מושק ערוץ TV3 דנמרק שמחליף את הערוצי הפן-סקנדינבי.
TV3 מדווח על רווח שנתי.
מושק ערוץ TV3 נורווגיה, וכעת לכל מדינה בסקנדינביה יש ערוץ TV3 ייעודי.
TV4 מקבל רישיון לשדר בטלוויזיה היבשתית של שוודיה.
חברת Kinnevik רוכשת 30% ממניות הערוץ.
מושקת Viasat DTH, פלטפורמת הלווין של Viasat.
TV1000 מתמזג עם המתחרה SF Succé.
השנה הראשונה של ערוץ ZTV כערוץ עצמאי.
חברות המדיה של Kinnevik מדווחות על רווח שנתי.
ספטמבר: P4 Radio Hele Norge, רשת רדיו מסחרי, מושקת.
Modern Times Group היא אחת מהמייסדים של הרשת.
רישיונות רדיו מסחרי ראשונים מתקבלים בשוודיה.
ערוצי טלוויזיה ארציים ראשונים מוקמים באסטוניה וליטא.
TV4 הופך לערוץ הטלוויזיה הפופולרי ביותר בשוודיה.
פלטפורמת הפצת הטלוויזיה בלוויין עוברת מהלוויין Astra ללוויין NSAB.
ינואר: Radio Rix, רשת רדיו נוצרת באמצעות מיזוג בין P6 של Modern Times Group ו-SRU.
אפריל: ZTV ו-TV6 מתאחדים על מנת ליצור את ערוץ 3+ בדנמרק.
השקת Viasat+, חבילת טלוויזיה לוויינית אנלוגית המשודרת בתשלום נמוך באמצעות הלוויין NSAB, וכוללת בתוכה את ערוצי Modern Times Group השונים וגם ערוצים VH1, ניקלודיאון ו-Sci-Fi Channel.
מניות Modern Times Group מופצות לחברת Kinnevik ובנאסד"ק שבניו יורק.
מהדורה שנייה של Metro בפראג מודפסת.
Strix הופכת לחברה הראשונה בעולם שמפיקה את התוכנית הישרדות.
פברואר: Metro מושק בעיר גטבורג שבשוודיה.
מרץ: TV6 שוודיה מתחדש כערוץ פן-נורדי בשם "The Action World" ו-"The Nature World".
ZTV מעביר את מטה שידוריו מסטוקהולם ללונדון, ומרחיב את לוח השידורים שלו במידה ניכרת.
Modern Times Group רוכשת את הערוץ הלטבי ערוץ 31, שהופך בהמשך לערוץ TV3 לטביה.
מספר המנויים לפלטפורמת הלוויין של Viasat עולה על מיליון איש.
פעילות רדיו מסחרי מושקת באסטוניה ולטביה.
Metro מושק במלמו, הלסינקי והולנד.
ערוץ הטלוויזיה השוודי TV8 נרכש.
מרץ: השקת ערוץ הספורט Viasat Sport.
יוני: Darial-TV מתחיל את שידוריו כ-DTV-Viasat.
מרץ: השקת ערוץ הטלוויזיה Viasat Plus מושק בנורווגיה.
הנס הולגר אלברכט מתמנה לנשיא ומנכ"ל Modern Times Group.
Modern Times Group רוכשת את ערוץ הטלוויזיה ההונגרי Alfa TV שהופך ל-Viasat 3.
PIN24 מושק על הפלטפורמה של Sky בממלכה המאוחדת.
Modern Times Group רוכשת את יתרת מניות הערוץ TV1000 מחברת האם של הערוץ.
Viasat משיקה את פלטפורמת הלוויין הדיגיטלית שלה.
מאי: Viasta הופכת למשדר הראשון באירופה שמפסיק את השידור האנלוגי לאחר הצלחת המעבר לשידור דיגיטלי.
ל-TV3 מוענק רישיון שידור יבשתי בלטביה.
הערוץ הדיגיטלי PIN24 מושק בדנמרק.
Modern Times Group רוכשת 75% מהטלוויזיה המסחרית הרוסית.
הצעות לפורמטים של Strix נמכרות בלמעלה מ-30 מדינות.
Viasat משיקה ארבעה ערוצי טלוויזיה דיגיטליים חדשים בסקדינביה.
הנפקת 120 מיליון אירו נדחית כדי לממן הרחבה נוספת.
מספר המנויים הדיגיטליים של Viasat גדל ליותר מ-550 אלף עד סוף השנה.
ינואר: נרכשות תחנות הרדיו השוודיות Lugna Favoriter ו-WOW 105.5 מ-RTL Group.
לוח שידורים חדש של ערוץ TV3 מושק ומשיב צופים לערוץ.
ההכנסות מזרוע מזרח אירופה מכפילות את עצמן.
מושק ערוץ PIN24 בגרמניה, אוסטריה ושווייץ.
מושק ערוץ Tango TV בליטא.
גידול במספר המנויים הדיגיטליים ל-617 אלף ויותר מהכפלה של ההכנסות מהערוצים השונים בתשלום.
TV1000 והפעילות הבלטית מדווחים על רווחים שנתיים ראשונים של 423 מיליון בתזרים המזומנים מהפעילות השוטפת.
TV3 סקנדינביה משחזרת את נתוני הצפייה והמכירות.
ההכנסות מהטלוויזיה בתשלום מגיעות לשיא של 505 מיליון קרונות שוודיות.
Viasat חותמת על הסכם עם NDS VideoGuard במטרה לחסל צפייה פיראטית.
מושקים ערוצים TV1000 EAST והגרסה של Viasat Explore במזרח ומרכז אירופה.
Modern Times Group מדווחת על הוצאות התפעול הגבוהות ביותר אי פעם.
פברואר: מושקים ערוצים Viasat Sport 2 ו-3.
מאי: Viasat History מושק במזרח אירופה.
Viasat משלימה בהצלחה יישום של מערכת גישה מותנית חדשה.
צריכת המנויים הגבוהה ביותר מאז הדיגיטציה בשנת 2000.
ארבעת ערוצי Viasat משודרים ל-6.4 מיליון בתים במרכז ומזרח אירופה.
Modern Times Group רוכשת את זכויות המיעוט שנותרו ב-DTV ומגדילה את החזקותיה ב-CTC מדיה ורדיו, Hele Norge, בעקבות מכירת SDI Media תמורת 60 מיליון דולר אמריקני.
Modern Times Group רוכשת 19.9% ממניות חברת ההימורים BET24.
Modern Times Group חותמת על הסכם עם קבוצת NRJ לניהול של 20 תחנות רדיו בשוודיה (ו-5 תחנות בנורווגיה) ובכך להגדיל את החדירה של רשת Modern Times Group ל-83%.
אוקטובר: השקת ערוץ הקולנוע הרוסי בשפה הרוסית TV1000 Russian Kino.
אוקטובר: ערוץ SportN מושק בנורווגיה.
נובמבר: מושק ערוץ TV1000 Balkan.
מרץ: Modern Times Group הופכת לבעלת המניות של Bet24, כשהיא בעלת 90% ממניות החברה.
ינואר: Viasat Golf מושק במדינות סקנדינביה.
מאי: נסגר הערוץ הבולגרי M2.
ספטמבר: מושק ערוץ Viasat 4, שמחליף את ערוץ ZTV בנורווגיה.
אוקטובר: CTC-media קונה וממתגת מחדש את DTV.
ינואר: Viasat משיקה טלוויזיה בחדות גבוהה במדינות סקנדינביה.
מרץ: ערוץ TV6 מושק באסטוניה.
אפריל: TV1000 Premium מושק במדינות הבלטיות.
ספטמבר: Tango TV מושק מחדש כמו TV6 ליטא.
דצמבר: Viasat 1 מושק בגאנה.
דצמבר: ערוץ +Nova הבולגרי נסגר.
פברואר: מושק ערוץ TV1000 Drama.
מרץ: מושק ערוץ TV3 Puls בדנמרק.
אפריל: Prima Cool מושק בצ'כיה.
אפריל: Nova Sport מושק בבולגריה ומחליף את ערוץ MM.
מרץ: Prima love מושק בצ'כיה.
אוגוסט: M.A.P משיקה את ההפקה הראשונה שלה בגאנה.
ספטמבר: ערוץ Kino Nova מושק בבולגריה, ומחליף את ערוץ Diema 2.
נובמבר: CTC נפתח במדינות הבלטיות.
ינואר: Modern Times Group מגיעה להסכם על רכישת הערוצים הלטביים TV5 לטביה, LNT ו-Kanāls 2.
פברואר: נסגר ערוץ TV3 בסלובניה.
מרץ: כל ערוצי הטלוויזיה TV1000 במדינות סקנדינביה משנים את שמם ל-Viasat Film.
ינואר: תחנת הרדיו NRJ השוודית נמכרת ל-SBS שוודיה.
בדנמרק פועל ערוץ TV3 Sport 1.
פברואר: Prima ZOOM נפתחת בצ'כיה.
בדנמרק נפתח ערוץ TV3 Sport 2.
מרץ: פתיחת גרסת ה-HD של ערוץ TV3 דנמרק.
יולי: Nova Sport HD מושק בבולגריה.
נובמבר: ערוץ TV6 מושק בנורווגיה.
דצמבר: פלטפורמת טלוויזיית הלווין הרוסית Raduga TV נסגרת.
פברואר: ערוץ Diema Sport מושק בבולגריה.
אוגוסט: Diema Sport 2 מושק בבולגריה.
ספטמבר: Modern Times Group רוכשת את רוב המניות של החברה Turtle Entertainment ובחברות הבת שלה.
אוקטובר: Modern Times Group מוכרת את Viasat Russian וערוצי טלוויזיה בינלאומיים בתשלום (ערוצי סרטים וספורט רוסיים, TV1000) לחברת Baring Vostok ברוסיה.
מרץ: Modern Times Group מוכרת חברת הטלוויזיה בתשלום האוקראינית ל-Media Group 1+1. בלטביה נסגר הערוץ בשפה הרוסית TV5.
Engage Sports Media תיארה את העסקה כ"השקעה אסטרטגית חשובה" שתאפשר ל-ESM להאיץ את צמיחתה, להתמקד בפיתוח תוכן וכלים טכניים חדשים והוספת התמקצעויות חדשות ברחבי העסק.
ארנד בניגנוף מנכ"ל Modern Times Groupx אמר כי "השקעה זו משקפת את ההתמקדות שלנו בהפיכתנו לחברה המובילה בעולם בתחום הבידור הדיגיטלי בכל אחד מהשווקים שלנו, ואת האסטרטגיה שלנו להשקיע במותגים משלימים ומדרגיים, תוכן וקהילות".
אוגוסט: Viasat משיקה עבור השוק הנורדי את ערוץ ה-UHD הראשון בסקנדינביה על מנת לשדר את אולימפיאדת ריו 2016. כמו כן מושק ערוץ ספורט HD חדש תחת המותג Viasat Sport Premium.
דצמבר: Modern Times Group מוכרת עסקים אפריקאיים (Viasat 1 ששודר בגאנה), TV1 (טנזניה) ו-Econet Media Group.
יוני: Modern Times Group רוכשת את קונגרגייט.
הקבוצה מוכרת את עסקי הטלוויזיה החופשית ובתשלום, השידורים הדיגיטליים והרדיו באסטוניה, לטביה וליטא.
Modern Times Group מבטיחה זכויות שידור בלעדיות לטורניר קטרגל שנערך ב-2018.
Modern Times Group משיקה קרן השקעות בסך 30 מיליון דולר בגיימינג.
ינואר: הקבוצה מוכרת את חברת TRACE Media ל-TPG Growth.
במאי אותה שנה הושלמה העסקה.
מרץ: חבר הדירקטורים של TDC Group נסוג מהצעתו למיזוג עם Modern Times Group סקנדינביה.
מאי: Modern Times Group מעלה את אחזקותיה ב-Zoom.in מ-51% ל-100% ומשלימה את רכישת הקבוצה.
מרץ: הפיצול בין Modern Times Group ו-Nordic Entertainment Group מסתיים כשהחברה החדשה מופרדת גם בבורסת נאסד"ק הנורדית.
מרץ: Modern Times Group רוכשת את Ninja Kiwi, חברה המפתחת משחקי וידאו מניו זילנד שפיתחה משחקי הסדרה Bloons Tower Defense.
"Moment of Peace" (בעברית: "רֶגַע שֶׁל שַׁלְוָה") הוא סינגל שהוקלט על ידי המקהלה הגרמנייה גרגוריאן, בהשתתפות הזמרת-יוצרת האנגלייה שרה ברייטמן, מתוך האלבום, Masters of Chant Chapter II.
השיר יצא לאור ב-21 באוקטובר 2001, כסינגל מתוך האלבום.
השיר הגיע למקום ה-87 במצעד השירים של גרמניה.
השיר נכתב על ידי אמיליה ברייטמן וקרסטן הוסמן והופק על ידי ג'אן-אריק קוהרס, קרסטן הוסמן ומייקל סולטאו.
בהתחלה, יצא לאור השיר ללא שרה ברייטמן, ובהמשך יצא מחדש בגרסה בה היא משתתפת.
ב-21 באוקטובר 2001, יצאה לאור הגרסה הסופית של השיר, בה משתתפת ברייטמן גם כן.
כמו כן, השיר הוא שיר בסגנון הגרגוריאני המשלב בתוכו גם את סגנון הגל החדש.
שני סגנונות אלו, אפיינו שירים נוספים מתוך האלבום, Masters of Chant Chapter II.
בתחילת השיר, שרה המקהלה "בוא עכשיו, בוא לצידינו.
בוא לאן שאתה יכול להתחבא".
בהמשך, מצהירה המקהלה כי היא "אור השמש" של אותו האדם אליו היא פונה.
לאחר מכן, מציעה המקהלה לאותו האדם לטהר את הנשמה שלו, תוך שהיא מצהירה כי היא תתן לו אנרגיה מחודשת.
את הבית השני פותחת שרה ברייטמן באופטימיות עם המשפט "עולם ללא סכנות", אך ממשיכה עם המשפט הפסימי "ההרס קרב ובא".
את הבית היא סוגרת כאשר היא מציעה לאותו האדם "לבוא איתם לכאן".
היא ממשיכה לשיר "בזמן שהאנשים זרים אחד לשני, אנו ננוח ונשהה כאן", תוך שהיא סוגרת את הבית הנוסף עם המשפט "רגע של שלווה".
השיר נסגר עם מסר אופטימי וחיובי, בו המקהלה, אמיליה ושרה ברייטמן שרים "החשיכה תואר על ידי האור ודרך הכוכבים יהיה אפשר לראות".
בשורות האחרונות הם שרים "אנו ניסחף אל השמחה השוררת בלבנו, אנו נטעם את טעם היין, אנו יודעים כי ישנו כוח אלוהי".
הווידאו קליפ המלא שיצא עבור השיר הועלה ליוטיוב ב-12 ביוני 2012. בקליפ ניתן לראות את חברי המקהלה גרגוריאן, כשהם עטופים בגלימות בתוך השלג, תוך שהם שרים את השיר.
כאשר אמיליה ברייטמן שרה את הבתים שלה, ניתן לראותה כשהיא לבד, תוך שהיא לובשת שמלה שחורה.
הקליפ צבר קרוב ל-4.5 מיליון צפיות.
ב-27 בינואר 2013, הועלה ליוטיוב קליפ נוסף של השיר, בו ניתן לראות כלבים האסקים סיביריים משחקים בשלג, ואת השיר מתנגן ברקע.
הקליפ זכה להצלחה רבה, כאשר הצליח לצבור למעלה מ-54 מיליון צפיות, דבר אשר הופך אותו לאחד מהקליפים הנצפים ביותר של גרגוריאן.
בשנת 2015, הועלה ליוטיוב קליפ לא רשמי של השיר, באורך של שמונה דקות.
הקליפ זכה להצלחה כאשר צבר למעלה מ-6 מיליון צפיות.
אזורתאריך יציאהפורמטחברת תקליטיםגרסהמקורגרמניה2001תקליטוראדלללא שרה ברייטמןבהשתתפות שרה ברייטמן21 באוקטובר 2001תקליטור • מקסי סינגל
Models 1 היא סוכנות דוגמנות, שהוקמה בלונדון בשנת 1968.
בתחילת הדרך בסוכנות היו רשומות שלוש דוגמניות בלבד.
עם הזמן הסוכנות החתימה מספר דוגמניות מובילות לרבות נעמי קמפבל וטוויגי.
בעקבות כך היא נכללת כיום בין הסוכנויות המובילות באירופה.
נכון לשנת 2018 בפורטפוליו של הסוכנות נכללות 15 דוגמניות שמדורגות באתר Models.com.
בשנת 1986 נפתחה מחלקה לדוגנים.
Modern Life Is Rubbish הוא אלבום האולפן השני של להקת הרוק הבריטית בלר, שיצא לאור ב-10 במאי 1993.
אף על פי שאלבום הבכורה שלהם, "Leisure" זכה להצלחה מסחרית, בלר התמודדה עם תגובת תקשורת קשה מיד לאחר צאתו והאלבום נחשב לכישלון.
הלהקה יצאה לסיבוב הופעות בארצות הברית, שגם כן נכשל.
כאשר חזרו לבריטניה, גילו כי תשומת הלב של התקשורת הייתה דווקא על סוויד, שבעקבות כך, הקטינה את מעמדה עוד יותר.
לאחר שחברת התקליטים איימה עליהם שהחוזה ביניהם ייגמר, החליטה הלהקה לעבור שינוי תדמית.
הלהקה שילבה באלבומה השפעות מלהקות כמו הקינקס והפנים הקטנות ובאלבום שולבו כלי נשיפה וזמרי ליווי.
Modern Life Is Rubbish זכה להצלחה מתונה בבריטניה.
האלבום הגיע לשיא במקום ה-15, ואילו הסינגלים שיצאו ממנו נכנסו טופ 30.
האלבום נחשב עד היום כאחד האלבומים המשפיעים בסצנת הבריטפופ.
מגזין בילבורד כתב כי Modern Life Is Rubbish הוא קפיצה משמעותית קדימה מ-"Leisure".
אמנם האלבום זכה לביקורות טובות, אך נתוני המכירות שלו היו מאכזבים.
"Mod" הוא שיר שהוקלט על ידי הזמר-יוצר הטורקי מוסטפא סנדל, ביחד עם הזמרת-יוצרת הטורקייה זיינפ באסטיק.
הוא יצא לאור ב-12 בנובמבר 2019, בהוצאת חברת התקליטים דואן מיוזיק קומפני, כסינגל שלא מתוך אלבום.
השיר נכתב במקור על ידי מוסטפא סנדל בדומה לשירים נוספים שהוציא במהלך הקריירה המוזיקלית שלו, והוא הופק על ידי ביירק ארהאן.
"Mod" הוקלט על ידי השניים כדואט, שעוסק במצבי הרוח של בני האדם בסיטואציות שונות שהם עוברים במהלך החיים שלהם ודרכי ההתמודדות שלהם בנידון.
הווידאו קליפ הנלווה של "Mod" הועלה לערוץ היוטיוב של זיינפ באסטיק ב-12 בנובמבר 2019, ביום יציאתו של השיר כסינגל.
לאורכו, ניתן לראות את השניים כשהם מבלים בעיר הגדולה ועושים דברים משותפים יחד, תוך שמצב הרוח שלהם חיובי ושמח.
ישנן סצנות בהן ניתן לראותם כשהם לבושים בלבוש חגיגי ושרים למיקרופון את השיר.
נכון לאוגוסט 2023 עומד מונה הצפיות של הקליפ על למעלה מ-215 מיליון צפיות.
אזורתאריך יציאהפורמטחברת תקליטיםמקורכלל העולם12 בנובמבר 2019הזרמת מוזיקה • הורדה דיגיטליתDMC
לוליטה") הוא שיר שהוקלט על ידי הזמרת הצרפתייה אליזה, מתוך אלבום הבכורה שלה, Gourmandises.
השיר יצא לאור ב-4 ביולי 2000, על ידי חברת התקליטים פולידור רקורדס, כסינגל הראשון והפותח מתוך האלבום.
השיר הגיע לראש המצעדים באיטליה ובספרד, ולחמישייה הפותחת באוסטריה, בלגיה, צרפת, גרמניה והולנד.
בשנת 1999 אליזה הופיעה בתוכנית הכישרונות Graines de star של ערוץ M6. בהתחלה, התכוונה להירשם לתחרות הריקודים של התוכנית, אך קטגוריה זו הייתה שמורה ללהקות בלבד.
לכן, אליזה הצטרפה לקטגוריית השירה במקום זאת, וביצעה את השיר "Waiting for Tonight" של ג'ניפר לופז ו-"Ma Prière" (סינגל שהוציאה אקסל רד בשנת 1997).
היא המשיכה וזכתה בפרס Meilleure Graine בקטגוריית "הכוכבת/זמרת הצעירה והמבטיחה ביותר של המחר".
את הופעתה ראו הזמרת הוותיקה מילן פארמר והשותף וכותב השירים שלה לורן בוטונה, שחיפשו קול צעיר ורענן שישתתף בפרויקט החדש שלהם.
הם פנו לאליזה, והיא נבחרה לתפקיד לאחר אודישנים.
השיר נכתב על "לוליטה" מאת ולדימיר נבוקוב, תוך שמילותיו מתייחסות גם לכותבת השירים מילן פארמר.
פיטר רובינסון מ-NME הפנה שבחים רבים כלפי השיר והצהיר: "זהו שיר פופ מעולה, כמו ששיר פופ צריך להיות: התמימות והחוויה החבויים בו בהחלט מדגישים זאת".
השיר הגיע בשיאו למקום השני בצרפת, ונשאר בחמישייה הפותחת במשך 24 שבועות רצופים, כשהוא נחסם מלהגיע לפסגת המצעד על ידי "Les Rois du monde" של גרגורי באקט, דמיאן סרגי ופיליפ ד'אווילה.
כשהסינגל הבא שלה "L'Alizé" הגיע למקום הראשון, "Moi ...
Lolita" עדיין היה במקום השלישי.
השיר קיבל את תואר הזהב חודשיים לאחר צאתו על ידי איגוד תעשיית ההקלטות הצרפתי (SNEP).
בסך הכול, נמכר בלמעלה מ-1,282,000 עותקים בצרפת, והפך לשיר ה-33 הנמכר ביותר בכל הזמנים במדינה.
בבריטניה זכה לשבחים מטעם NME שהכירו בו כ"סינגל השבוע".
הוא היה לאחד מהשירים הזרים הבודדים שהצליחו להיכנס לעשירייה הפותחת במצעד הסינגלים הבריטי.
את הווידאו קליפ לשיר ביים לורן בוטונה, והוא הוקרן לראשונה ב-26 ביולי 2000 ב-M6.
הקליפ עוסק באליזה במועדון לילה שרוקדת ונהנית.
בחלק הראשון שלו, אליזה בורחת מגבר שמצהיר על אהבתו כלפיה ואף נותן לה כסף.
מאוחר יותר, היא הולכת עם אחותה הקטנה (בקליפ) למועדון לילה והשתיים מתחילות לרקוד יחד.
הקליפ מסתיים בכך שאליזה והילדה הקטנה עוזבות והאיש מההתחלה עוקב אחריהן.
מקוםתאריםמכירותהולנד (NVPI)זהב40,000צרפת (SNEP)יהלום750,000שווייץ (IFPI Switzerland)פלטינה50,000
Mojot Svet (במקדונית: Мојот свет; באנגלית: העולם שלי) הוא סינגל אותו ביצעה קרולינה גוצ'בה באירוויזיון 2007 כשייצגה את מקדוניה הצפונית.
השיר הולחן על ידי גריגור קופרוב ונכתב על ידי אוגדן נדלקובסקי.
קרולינה, בעלת ניסיון אירוויזיון קודם, לאחר שביצעה את השיר Od nas zavisi עבור מדינתה באירוויזיון 2002. קרולינה היא הראשונה שייצגה את מדינתה פעמיים.
השיר הוא בלדה דרמטית, ועוסק בכוחה של המוזיקה, ומכריז כי "אין לה דתות או גבולות.
בתחרות ביצעה גוצ'בה את השיר כששני רקדניות בלט רוקדות מאחוריה.
השיר בוצע לראשונה בגמר הקדם הלאומי של מקדוניה לאירוויזיון 2007 ב-24 בפברואר 2007. השיר זכה עם 144 נקודות.
מכיוון שמקדוניה לא סיימה את התחרות הקודמת בעשירייה הראשונה, השיר בוצע קודם לכן בחצי הגמר.
בסיום ההצבעה היא קיבלה 97 נקודות, וסך הכל סיימה במקום ה-9 והעפילה לגמר.
בגמר, השיר זכה ב-73 נקודות, כשהיא מסיימת במקום ה-14 מתוך 24 משתתפות.
השיר קיבל את מרב הנקודות למדינה עד אז, 73 נקודות, אך לא את המקום הטוב ביותר.
Molitva (בעברית: תפילה) הוא סינגל, זוכה אירוויזיון 2007 אותו ביצעה הזמרת הסרבית מריה שריפוביץ'.
הייתה זו הופעת הבכורה של סרביה באירוויזיון כאומה עצמאית, לאחר שאיחוד המדינות של סרביה ומונטנגרו התפרק ביוני 2006. השיר יצא לאור כסינגל בתשע גרסאות שונות.
Molitva זכה גם בחצי גמר התחרות, כשלזכותו 298 נקודות, היה זה הניקוד הגבוה ביותר שניתן לשיר בשלב חצי הגמר במתכונת חצי הגמר היחידה של התחרות (2004-2007).
Molitva היה השיר הזוכה הראשון בתחרות שלא הכיל מילים בשפה האנגלית מאז דנה אינטרנשיונל שניצחה בתחרות עבור ישראל בשנת 1998 עם השיר "דיווה''.
Molitva היה השיר האחרון שאינו באנגלית שזכה בתחרות עד אירוויזיון 2017, שם סלבדור סובראל הפורטוגלי ניצח עם שיר בפורטוגזית.
את הופעתה של מריה השלימה נוכחותם הבולטת של חמש זמרות הליווי.
לשיר גרסאות נוספות בשפות רבות.
באנגלית הגרסה נקראת "Destiny", הגרסה הרוסית נקראת "Молитва", ובפינית "Rukoilen".
השיר יצא לאור גם כרמיקס לריקודים ורימיקס בשם "Jovan Radomir mix".
Molitva נכלל ברשימת 10 הזוכים הטובים ביותר באירוויזיון על פי האינדפנדנט בשנת 2019, ועל ידי Special Broadcasting Service בשנת 2016. האירוויזיון טיימס, בלוג מעריצים של התחרות, דירג אותו כשיר האירוויזיון השלישי הטוב ביותר בכל הזמנים.
"Modern Loneliness" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-20 בפברואר 2020, ונכלל באלבום האולפן הראשון שלו, How I'm Feeling.
השיר נכתב על ידי לאוב, ג'ונתן סימפסון, מייק אליזונדו, מייקל מטוסיק ומייקל פולק, והופק על ידי לאוב, ג'ונתן סימפסון ומייק אליזונדו.
נכון לינואר 2022, השיר הושמע למעלה מ-120 מיליון פעמים בספוטיפיי.
הווידאו קליפ הראשון של הסינגל יצא ב-20 בפברואר 2020. נכון לינואר 2022, הווידאו קליפ נצפה למעלה מ-15 מיליון פעמים.
הווידאו קליפ השני, בגרסה האקוסטית, של הסינגל יצא ב-2 באפריל 2020. נכון לינואר 2022, הווידאו קליפ נצפה למעלה מ-2.3 מיליון פעמים.
הווידאו קליפ השלישי של הסינגל יצא ב-16 באפריל 2020. נכון לינואר 2022, הווידאו קליפ נצפה למעלה מ-3.9 מיליון פעמים.
"Mockingbird" הוא שיר של הראפר האמריקאי אמינם מתוך אלבום האולפן החמישי שלו, Encore (2004).
הוא יצא לאור כסינגל החמישי מתוך האלבום באפריל 2005. הוא הגיע בשיאו למקום ה-11 במצעד הבילבורד הוט 100, ולמקום הרביעי בממלכה המאוחדת.
הוא זכה במועמדות לפרס גראמי בקטגוריית "ביצוע סולו הראפ הטוב ביותר", אך הפסיד ל-"Gold Digger" של קניה וסט.
"Mockingbird" נכלל מאוחר יותר באלבום הלהיטים של אמינם, Curtain Call: The Hits (2005).
הווידאו קליפ שודר בתוכנית הטלוויזיה של MTV, Total Request Live ב-21 בפברואר 2005. הקליפ בוים על ידי ג'ון "QUIG" קוויגלי.
בקליפ נראה אמינם יושב בסלון לבדו וצופה בסרטים ביתיים על בנותיו.
זהו הקליפ השני שמציג את אמינם עם המשקפיים שלו, אחרי "Stan".
השיר "Apologize" של בייבי קים מהמיקסטייפ Die for My Bitch מ-2019 דוגם את הזרימה הייחודית של השיר ומשתמש בטון מלודי דומה לזה של "Mockingbird" בקדם-הפזמון ובפזמון שלו.
השיר "Don't Want It" של ליל נאז X מתוך אלבומו Montero מ-2019 דוגם את פזמונו של "Mockingbird" גם כן.
ב-2022 הוציא הראפר הבריטי E1 (3x3) רמיקס לשיר.
שנהטקספרסתוצאה 2005 פרסי בחירת הנוער מוזיקה לבחירה: רצועת ראפ 2006 פרסי גראמי ביצוע סולו הראפ הטוב ביותר
"Modern Times Rock 'n' Roll" (בתרגום חופשי לעברית: "זמנים מודרניים רוקנ'רול") הוא שיר שנכתב על ידי המוזיקאי הבריטי רוג'ר טיילור עבור להקתו קווין.
השיר מהווה לרצועה השביעית באלבום הבכורה שלה משנת 1973, Queen.
השיר הוקלט בספטמבר 1972 באולפני טריידנט בלונדון, באותה תקופה בה הוקלטו שאר השיריo שהופיעו ב-Queen (למעט "The Night Comes Down").
בניגוד לרוב שירי האלבום, תפקיד הזמרה בשיר מבוצע על ידי טיילור עצמו, ולא על ידי סולן הלהקה, פרדי מרקיורי.
ג'ון אנתוני, אחד ממפיקיה של הלהקה הקליט קולות רקע עבור השיר.
קווין הקליטה שתי גרסאות חיות של השיר עבור תאגיד השידור הבריטי.
הגרסה הראשונה הוקלטה בדצמבר 1973, והייתה דומה מאוד למקור.
זו שודרה לראשונה בתוכנית הרדיו של ג'ון פיל, ומאוחר יותר, נכללה באלבום ההופעה השלישי של הלהקה משנת 1989, At the Beeb.
הגרסה השנייה הוקלטה בפברואר 1974 ושודרה לראשונה בתוכנית הרדיו של בוב האריס.
מאוחר יותר, נכללה באלבום ההופעה העשירי שלה משנת 2016, On Air.
רוג'ר טיילור – תופים, זמרה
ג'ון אנתוני – קולות רקע
ב-11 בספטמבר 2024, הודיע גיטריסט הלהקה בריאן מיי כי הלהקה תוציא לאור את Queen I Collector's Edition – גרסה מחודשת ומורחבת של אלבום הבכורה שלה משנת 1973. יחד עם הודעה זו, הוציאה לאור סינגל הכולל גרסה מחודשת של השיר "The Night Comes Down".
חודש לאחר מכן, ב-11 באוקטובר, הוציאה הלהקה סינגל נוסף בשם "Modern Times Rock 'n' Roll – 2024 Mix".
בדומה לקודמו, סינגל זה הוא גרסה מחודשת של השיר.
מולי היא חברת פינטק הולנדית המספקת פתרונות תשלום מקוונים סליקה, והעברת כספים מהירה לעסקים.
נכון לשנת 2023 מעסיקה החברה כ-600 עובדים, בעלת כ-130,000 לקוחות ברחבי העולם.
מטה החברה הראשי נמצא בעיר אמסטרדם, הולנד.
החברה הוקמה בשנת 2004 על ידי אדריאן מול במטרה לספק פתרונות טכנולוגיים לעסקים ושליחת הודעות טקסט ללקוחות עסקיים.
בשנת 2005, החלה החברה לספק פתרונות לתשלום מהיר לחברת iDEAL.
בשנת 2011, ביצעה החברה שינוי ארגוני כאשר הפרידה בין השירותים הפיננסים של מולי ובין שירותי הטלפון והודעות הטקסט והקימה חברה חדשה בשם MessageBird.
בשנת 2019, גייסה כ-25 מיליון אירו בסבב גיוס ראשון וכ-90 מיליון אירו נוספים בשנת 2020.
בשנת 2021, חברת בלקסטון (Blackstone Inc) השקיעה כ-665 מיליון אירו בחברה, השקעה זו הגדילה את שוויה של מולי ל-5.4 מיליארד אירו.
MoltBook היא רשת חברתית אשר נכתבה במיוחד עבור סוכני בינה מלאכותית.
האתר בנוי בסגנון רדיט והושק לראשונה בתאריך 28 בינואר 2026. האתר הוקם על ידי מאט שליכט.
באתר בני אדם יכולים לגלוש ולצפות בפוסטים המתפרסמים, אך לא ליצור חשבון ולפרסן בעצמם.
כל התוכן באתר מתפרסם על ידי סוכני בינה מלאכותית אשר מתחברים לאתר דרך API ייעודי.
אמינותו של האתר מוטלת בספק.
בנובמבר 2025 הושק הבוט OpenClaw שמאפשר לכל אחד להתקין אותו על המחשב ולהריץ משימות שונות.
מאט שליכט יצר בעזרת סוכן ה-AI שלו Clawd Clawderberg, את הפלטפורמה, מתוך מטרה שמשתמשי OpenClaw יחברו את הבוט שלהם לאתר ויפרסמו פוסטים.
לאחר כשבוע, נטען ש-30,000 סוכנים נרשמו לאתר והחלו לפרסם בו תכנים.
הפוסטים שפורסמו דנו במגוון נושאים, החל מדיונים על תפקידי סוכן הבינה המלאכותית, דרך ניסיון להמציא שפה חדשה ועד להקמת דת בשם Crustaparianism (דת הסרטנים).
חוקרי בינה מלאכותית טענו כי קיומה של הרשת מהווה התקדמות משמעותית וחשובה, עד כדי מדע בדיוני, בתחום מחקר הבינה המלאכותית, אך במקרים אחרים הוכח שפרסומים ברשת היו מזויפים.
מנגד, המבקרים הטילו ספק באותנטיות של ההתנהגות האוטונומית של הבוטים, וטענו שפרסום הפוסטים והתגובות אינו מתרחש באופן עצמאי, אלא כתוצאה של הנחיה אנושית על ידי פרומפטים.
לפי פרסום של MIT Technology Review , רוב הפוסטים ב-Moltbook זויפו, נכתבו על ידי בני אדם או נכתבו לפי דרישת בני אדם.
מומחי סייבר התריעו מפני בעיות אבטחה והזהירו מפני הזרקת פרומפט, וחברת אבטחת המידע 1Password פרסמה בלוג בנושא, המתאר את בעיות האבטחה בהרצת OpenClaw וחיבורו לרשת Moltbook.
Money For Nothing הוא שיר רוק מאת מארק נופלר וסטינג, שבוצע על ידי להקת דייר סטרייטס באלבומם Brothers in Arms, שיצא בשנת 1985. בנוסף לאלבום זה, יצא השיר גם באלבומי האוסף של הלהקה.
הזמר הקומיקאי וירד אל ינקוביק ביצע גרסה פארודית של השיר בשם "The Beverly Hillbillies", עם מילות שיר הנושא של הסדרה "הבוורלי הילבילים".
מילות השיר נכתבו מנקודת מבטו של עובד בחנות למוצרי חשמל, איש צווארון כחול, שמסתכל בקנאה בכוכב רוק המופיע על הטלוויזיות שבחנות.
בהתאם לנקודת מבט זו נכתב השיר בלשון גסה ובלתי תקנית, הכוללת מספר ביטויים בוטים כנגד הזמר שעל המרקע, בין השאר: "המתרומם הקטן הזה עם העגיל והאיפור" (כלפי הזמר), ו"דופק כמו שימפנזה על התופים" (כלפי המתופף).
שם השיר (Money For Nothing – כסף בשביל לא־כלום) גם הוא חלק משורה אותה אומר העובד בקנאה – "(כוכב הרוק מקבל) כסף בשביל לא־כלום, בחורות בחינם".
בחלק השני של השיר גם מביע העובד צער על כך שלא עשה זאת בעצמו ("הייתי צריך ללמוד לנגן על גיטרה/הייתי צריך ללמוד לתופף").
הביטויים ההומופוביים והבוטים בשיר גררו ביקורת מצד קבוצות שונות.
ההשראה לשיר, על פי מארק נופלר, באה כשהיה בחנות למוצרי חשמל ושמע עובד שאמר "Money For Nothing", כשראה קליפ בטלוויזיה.
סטינג, אשר ביקר באולפני ההקלטה בזמן שדייר סטרייטס הקליטה שם את השיר, הוזמן על ידי חברי הלהקה לבצע את קולות הרקע בשיר.
הוא מופיע בקרדיטים של כתיבת השיר למרות שלטענת סטינג השורה היחידה שהוסיף היא "I want my MTV" (אותה הוא שר לפי המנגינה של שירו "Don't Stand So Close to Me")
השיר, שיצא כסינגל עם יציאת האלבום, הפך במהרה לאחד הלהיטים המוכרים והמצליחים ביותר של להקת דייר סטרייטס.
הקליפ של השיר היה הקליפ הראשון שנוצר בעריכה ממוחשבת, אשר הוצג ב-MTV.
בזמן הופעות חיות, הזמר סטינג מרבה לבצע את השיר עם הלהקה (דוגמה בולטת לכך היא ה-Live Aid).
השיר עלה לאתר יוטיוב ב-23 בפברואר 2010, ונכון ליוני 2022 צבר השיר למעלה מ-107 מיליון צפיות.
Monday Songs (תרגום: שירי יום שני) הוא האלבום השני והעצמאי של להקת ניין דייז, שיצא בשנת 1996. התקליט, בדומה לקודמו, אופיין בקו שקט ורגוע, רוק עם השפעות בולטות של קאנטרי.
האלבום שהורכב מ-11 שירים נמכר בזמנו בהופעות וכיום אינו ניתן לרכישה.
ניתן להוריד בהורדה חוקית את שירי האלבום במספר אתרים ובחינם.
"Money, Money, Money" (בתרגום חופשי לעברית: כסף, כסף, כסף) הוא שיר של אבבא שהוקלט ב-1976 ויצא לאור ב-1 בנובמבר של אותה שנה, ביחד עם "Crazy World" בתור הבי-סייד של הסינגל.
אפשר למצוא אותו באלבומם "Arrival".
עד היום, "Money, Money, Money" נשאר אחד מהשירים הכי אהובים של אבבא.
השיר זכה לתוארי זהב בצרפת ובריטניה, הגיע למקום הראשון במצעדים שבועיים רבים ברחבי העולם (ביניהם בגרמניה, מקסיקו, אוסטרליה), וברוב המדינות הגיע לעשירייה הראשונה.
הבי-סייד הוקלט כבר בשנת 1974, כחלק מההקלטות לאלבום ABBA.
"Money, Money, Money" נכתב על ידי בני אנדרסון וביורן אולבאוס.
הוא שוחרר מאוחר יותר ב-1976, ישר אחרי ההצלחה העולמית של "Dancing Queen".
הסגנון המוזיקלי של השיר, והקליפ שליווה אותו הזכירו מאוד את הסרט 'קברט'.
במאי הקליפ, לאז הלסטרום, הכיר ב-"Money, Money, Money" כקליפ הטוב ביותר שהוא ביים ללהקת אבבא .
"Money" (בעברית: "כסף") הוא שיר של להקת הרוק המתקדם הבריטית פינק פלויד מתוך אלבומם The Dark Side of the Moon משנת 1973. השיר נכתב על ידי רוג'ר ווטרס, ופותח את הצד השני של האלבום המקורי.
השיר יצא כסינגל והפך ללהיט הראשון של הלהקה בארצות הברית, והגיע למקום ה-10 במגזין קאש בוקס ולמקום ה-13 בבילבורד הוט 100.
אלמנטים ייחודיים של השיר כוללים חתימת זמן יוצאת דופן, ולולאות קלטת של אפקטים קוליים הקשורים לכסף (כגון קופה רושמת מצלצלת וצלילים של מטבעות).
אפקטים אלה מתוזמנים נכון על הפעימות, ופועלים כספירה פנימה בהתחלה כדי לקבוע את הקצב ונשמעים מעת לעת לאורך כל השיר.
השיר בוצע בקביעות על ידי פינק פלויד והושמע ברוב סיבובי ההופעות מאז 1972, ומאז בוצע על ידי דייוויד גילמור וווטרס בסיבובי ההופעות שלהם.
גילמור הקליט מחדש את השיר בשנת 1981, בעוד ווטרס הוציא הקלטה מחודשת של השיר בשנת 2023.
נכון לינואר 2023, מונה ההשמעות של השיר ברשת הזרמת המדיה ספוטיפיי עומד על כ-399 מיליון.
"Money" תואר כרוק פרוגרסיבי, בלוז רוק והארד רוק.
לחלק גדול מהשיר יש חתימת זמן יוצאת דופן, 7/4. ווטרס כתב את הריף המרכזי על גיטרה אקוסטית, ובחר את חתימת הזמן מכיוון שהיא התאימה ל"תחושה הבלוזית" של השיר.
השיר נחשב לאחד מהשירים הבולטים באלבום, והבאס ליין שמנוגן בו על ידי רוג'ר ווטרס הפך למוכר על ידי בסיסטים רבים.
זהו גם השיר היחיד באלבום שיצא כסינגל.
מאפיין מפורסם נוסף של השיר הן דגימות קול של קופה רושמת וצלצול מטבעות שפותחות את הרצועה (נלקחה משירם של הביטלס "Yellow Submarine") ובהמשך משתלבות בקצב השיר.
שיר זה מתאר את חולשת האדם לכסף, את התאווה שלו לכך וכמה שגורם זה נהפך כבר לכמעט מחלה בקרב האנושות.
שיר זה כולל בתוכו מאפיינים רבים של הפינק פלויד: אפקטים קוליים מיוחדים, סולואים של כלים מגוונים כגון הגיטרה והסקסופון, שינוי קצב תכופים, קצב שבור ומאפיינים מוזיקליים רבים נוספים.
הקליפ של "Money" כולל סצנות של דרכים שונות להרוויח ולהוציא כסף, וכולל תקריבים קצרים של מטבע מסתובב, מטבעות נעים בפס ייצור במטבעה, מטילי זהב בבנק, ועותק של האלבום The Dark Side of The Moon על פטיפון.
בנוסף, הסרטון כולל גם צילומים של האלבום שעושה את דרכו על פס ייצור במפעל/מרכז הפצה.
יש בו גם צילומים של אנשים שחיים בעוני בולט לעין, כמו גם צילומים של תקליטי גרמופון וציוד שמע שהושמדו על ידי חומרי נפץ במהלך הגשר בשיר.
בסרט The Wall, בזמן השיר "The Happiest Days of Our Lives", ישנה הפסקה קצרה במוזיקה ומתחילה סצנה בבית ספר - המורה של פינק לוקח לו את ספר השירים שלו ומלגלג עליו.
המורה קורא בקול את מילות השיר שכתובות על הדף, ואלה בדיוק מילותיו של "Money".
דייוויד גילמור - זמרה, גיטרה חשמלית, הפקה
רוג'ר ווטרס - גיטרה בס, אפקטים של קלטת, הפקה
ריצ'רד רייט - פסנתר חשמלי וורליצר, הפקה
ניק מייסון - תופים, אפקטים של קלטות, הפקה
דיק פרי - סקסופון טנור
אלן פרסונס - טכנאי קול
פיטר ג'יימס - עוזר (זוהה בטעות כ"פיטר ג'ונס" בהוצאה האמריקאית הראשונה של האלבום)
כריס תומאס - מפקח מיקס
"Money" (בעברית: "כסף") הוא שיר בהוצאה מחודשת של להקת הרוק המתקדם הבריטית פינק פלויד, אשר הופיע באלבום האוסף השביעי שלה, A Collection of Great Dance Songs שיצא לאור בשנת 1981.
השיר הוקלט מחדש בשנת 1981 עבור אלבום האוסף A Collection of Great Dance Songs עקב מחלוקת בנושא זכויות יוצרים בין חברות התקליטים קולומביה וקפיטול, אשר לא הגיעו להסכמה בנוגע להפצת השיר כחלק מהאלבום בארצות הברית.
השיר יצא לאור כסינגל עם צד ב', בו הופיע השיר "Any Colour You Like", בדומה לגרסה המקורית.
דייוויד גילמור - זמרה, גיטרה, פסנתר חשמלי וורליצר, בס, תופים, הפקה
ג'יימס גאת'רי - טכנאי קול
"Money" (בעברית: "כסף") הוא שיר של זמר הרוק המתקדם הבריטי רוג'ר ווטרס שיצא לאור ב-21 ביולי 2023, וזה הופיע באלבום האולפן השישי שלו, The Dark Side of the Moon Redux.
שיר זה מהווה לסינגל והוידאו-קליפ הראשונים מתוך האלבום שהוציא רוג'ר לכבוד ציון חמישים שנים ליציאתו לאור של האלבום The Dark Side of the Moon ב-6 באוקטובר באותה שנה.
בתחילת שנת 2023, הכריז ווטרס כי לרגל ציון חמישים שנים ליציאתו לאור של The Dark Side of the Moon, יוציא לאור גרסה מחודשת של האלבום שיקליט עצמאית, ללא חברי פינק פלויד, עמם הסתכסך עקב דעותיו הפוליטיות הקיצוניות.
ב-21 ביולי חשף ווטרס את שם ועטיפת האלבום וסינגל ווידאו-קליפ של שיר הנושא של האלבום, "Money".
גאס סייפרט - גיטרת בס, גיטרה, כלי הקשה, קלידים, סינתיסייזר, קולות רקע
ג'ואי וורונקר - תופים, כלי הקשה
ג'ונתן ווילסון - גיטרה, סינתיסייזר, אורגן
ג'וני שפרד - אורגן, פסנתר
גייב נואל - עיבוד, כלי מיתר, סרנג'י
ג'ון קרין - קלידים, גיטרת פלדה הוואית, סינתיסייזר, אורגן
המונאטסשריפט שימש כפלטפורמה לפרסום מחקרים חדשניים בתחומים שונים, כולל לימודי התנ"ך, רבנות, הלכה יהודית, פילוסופיה יהודית ותולדות היהדות.
הירחון לא רק תיעד את התפתחותה ההיסטורית של היהדות אלא גם תיחקר את היסודות הפילוסופיים והמוסריים שלה.
לכתב העת מקום היסטורי במשמעות הלימודים היהודיים וההשקפה האינטלקטואלית עליהם.
כתב העת נוסד ב-1851 על ידי זכריה פרנקל, שהיה רב בדרזדן.
כתב העת היה אמור להיות ביטאון ה"אסכולה הפוזיטיבית-היסטורית" של פרנקל (אליה מייחסת עצמה היהדות הקונסרבטיבית), שהייתה בתווך בין היהדות הרפורמית שייצג אברהם גייגר, והיהדות הנאו-אורתודוקסית שייצג שמשון רפאל הירש.
כתב העת ייצג את גישתו של עורכו ששמרה על ההלכה אבל העלתה שאלות שנגדו את הדוגמה האורתודוקסית.
מעוז האסכולה באותה תקופה היה בית המדרש לרבנים בברסלאו, שנוסד ב-1854 על ידי פרנקל, שכיהן כמנהלו הראשון.
לכתב העת לא היה קשר פורמלי עם בית המדרש לרבנים, אולם רוב המאמרים נכתבו על ידי המרצים והסטודנטים משם.
פרנקל היה העורך הכללי של כתב העת עד מותו ב-1868.
בשנים שלאחר מהפכות 1848 בגרמניה קיווה פרנקל לפתור את בעיית האדישות של הדור הצעיר לערכים היהודיים על ידי הפצה של ידע מדעי על העבר היהודי, וכך להחיות את התודעה היהודית.
פרנקל כתב בעצמו כרבע מן הטקסטים.
הוא עסק בנושאים כמו: תרגום השבעים, יהדות הלניסטית, היסטוריה של ההלכה וכן כתב ביקורות על ספרים.
במאה ה-19 התרחשו שינויים חברתיים, פוליטיים ותרבותיים רבים על- ובקרב היהודים באירופה, והם שני תהליכים מקבילים: השתלבות והגירה.
יהודים, במיוחד ממזרח אירופה, החלו להגר למערב היבשת ולאמריקה.
אחרים, בעיקר במערב אירופה, קיבלו זכויות רשמיות מהמדינה והתחילו להשתלב בתעשייה, במסחר ובמלאכה.
חלקם אף התבוללו וניתקו את הקשר עם היהדות.
השינויים הללו השפיעו עמוקות על הקהילות היהודיות, והביאו לדיונים על זהות, מסורת, ותפקידה של היהדות בעולם המודרני.
הקמתו של ירחון המונאטס שריפט הייתה בשביל פרנקל ניסיון מודע להתמודד עם האתגרים האלה באמצעות חקירה מדעית ואקדמית מעמיקה.
כתב העת תפס מקום מרכזי במגזר הלימודים היהודיים ושימש כמרכז להשקפה אינטלקטואלית מובילה בתחום.
המונאטסכריפט פרסם מאמרים מאת מחברים מובילים בתחום הלימודים היהודיים ותרם להבנה עמוקה ומגוונת של התרבות היהודית.
ב-1869 התמנה צבי גרץ לעורך.
הוא כתב, בעיקר, על היסטוריה של עם ישראל, תנ"ך ולשון המשנה.
ב-1887, עם יום ההולדת ה-70 של גרץ, הופסקה הוצאתו של כתב העת למשך 5 שנים.
גרץ תרם מאמרים למרבית הגיליונות בעריכתו, כתב גם על נושאים כגון גאוגרפיה של ארץ ישראל בעת העתיקה.
כמו כן, פרסם בירחון חוקר ספרות חז"ל הפרוטסטנטי הידוע הרמן לברכט שטרק.
ב-1903 הם קיבלו תמיכה כספית מהחברה לקידום חכמת ישראל (Gesellschaft zur Förderung der Wissenschaft des Judentums), שנוסדה ב-1902. אחרי מותו של בראן ב-1920 קיבל על עצמו יצחק היינמן את תפקיד העורך הכללי, והוא מילא תפקיד זה עד עלייתו לארץ ישראל ב-1938.
הכרך האחרון (מס' 83, ינואר–דצמבר 1939) נערך על ידי לאו בק; כרך זה הוחרם על ידי הגסטאפו לפני הפצתו והושמד.
הדפסה מחודשת שלו נעשתה ב-1963 בהוצאת J.C.B.
Mohr בפרסומי מכון לאו בק.
לכל העורכים של כתב העת היו עקרונות דומים בעריכה.
אף שכתב העת כיסה תחומים נרחבים במחקר היהדות, העורכים נמנעו משאלות תאולוגיות ושאלות דתיות מובהקות.
מרביתם של כ-500 הכותבים היו רבנים ומרצים באוניברסיטאות של מרכז אירופה.
MongoDB (מתוך המילה האנגלית Humongous, שמשמעה עצום, כדי לרמז על עבודה עם נתוני עתק (big data), בעברית מונגודיבי) הוא מסד הנתונים המוביל בעולם בקטגוריית NoSQL, ובין חמשת המובילים בכל הקטגוריות.
מסד הנתונים נשען על מבנה של מסמך (Document-Oriented Database) בניגוד למסדי נתונים טבלאיים (כמו SQL Server, Oracle ו MySQL) העובדים מעל טבלאות מקושרות.
מבנה המסמכים עובד מעל מימוש של JSON הנקרא על ידי MongoDB BSON (עקב שמירה המידע בינארית - Binary JSON).
MongoDB הוא תוכנה חופשית וזמין תחת הרישיונות: AGPL 3.0 ורישיון אפאצ'י (לדרייברים).
מסד הנתונים כתוב בשפות C, Javascript ו-++C.
על פי מדד DB-Engines מסוף 2018 היה MongoDB מסד הנתונים החמישי בעולם (עבור כל סוגי מסדי הנתונים, כולל מסדי נתונים טבלאיים) ובמקום הראשון מבין מערכות ניהול מסד נתונים NoSQL.
פיתוח המוצר החל בחברת 10gen של אליוט הורוביץ והגרסה הראשונה שוחררה בשנת 2009.
אף על פי שהגרסה הראשונה יצאה רק ב-2009, מסד הנתונים צבר פופולריות בקהילת המפתחים במהירות, והוא נחשב למוביל בתחום ה-NoSQL.
באוקטובר 2013 גייסה החברה השקעה מחברת "Salesforce" בגובה 150 מיליון דולר.
השקעה זו העמידה את החברה הצעירה על שווי שוק של 1.2 מיליארד דולר אמריקני.
בדצמבר 2014 רכשה MongoDB את Wired Tiger, חברה שסיפקה שירות מסד נתונים מבוסס קוד פתוח עם ביצועים מהירים במיוחד.
לאחר הרכישה פורסם כי משתמש יוכל לבחור בקוד את סוג מסד הנתונים אשר יעבוד איתו ומנוע Wired Tiger יתמוך בממשק הרגיל של MongoDB.
בינואר 2015 פתחה בסבב גיוס נוסף של כ-100 מיליון דולר.
שווי החברה המוערך קפץ לכ-1.6 מיליארד דולר.
באוקטובר 2017 הונפקה החברה בנאסד"ק ולאחר יממה הגיעה לשווי שוק של כ-1.6 מיליארד, בדומה להערכת השווי של סיבוב הגיוס מ-2015.
ביולי 2021 שוחחרה גרסה 5, החידושים בגרסה כוללים ממשק תכנות יישומים חסין שדרוגים, שדרוג הצפנת הנתונים ושדרוג ה "Shard Key" בלי צורך בכיבוי מסד הנתונים.
MongoDB תומך בחיפושי שדה, שאילתת טווח וביטוי רגולרי.
שאילתות יכולות להחזיר שדות ספציפיים של מסמכים ולכלול גם פונקציות JavaScript המוגדרות על ידי המשתמש.
ניתן גם להגדיר שאילתות להחזיר מדגם אקראי של תוצאות בגודל נתון.
MongoDB תומך בפעולות אגרגציה המשמשות לעיבוד רשומות מידע והחזרת תוצאה מעובדת.
פעולות האגרגציה אוספות נתונים מהמסמכים במסד הנתונים ומחזירות ערך יחיד המחושב על ידי הפעולות שהוגדרו באגרגציה.
דוגמאות לפעולות אגרגציה כוללות סינון נתונים לפי קריטריונים, פעולות הטלה (בחירת שדות ספציפיים מתוך הרשומות) ופעולות קיבוץ כגון ספירה, חישוב סכום או ממוצע.
JavaScript יכול לשמש בשאילתות, בפונקציות אגרגציה (כמו MapReduce) ולשלוח ישירות למסד הנתונים לביצוע.
MongoDB תומך באוספים בגודל קבוע הנקראים אוספים מוגבלים.
סוג זה של אוסף שומר על סדר ההכנסה וכאשר הגודל המוגדר הושג, מתנהג כמו תור מעגלי.
Money הוא כתב עת המתפרסם בידי תאגיד התקשורת הבינלאומי Time Inc.
הגיליון הראשון שלו ראה אור באוקטובר 1972.
מאמריו עוסקים במכלול נושאי כלכלה פרטית ומשתרעים מהשכלה, חיסכון, פרישה לגמלאות ומיסוי לסוגיות הנוגעות לכלכלת המשפחה כגון תשלום למכללה, אשראי, קריירה ושיפוץ הבית.
הוא נודע בשל הרשימה השנתית שהוא מפרסם של "המקומות הטובים ביותר להתגורר באמריקה".
Money, לצד Fortune ו-CNN היה שותף ב-CNNMoney.com, לאחר שערוץ הכלכלה CNNfn חדל לפעול בשנת 2004. בשנת 2014 Money השיק אתר משלו: Money.com.
Money (בעברית: כֶּסֶף) הוא סינגל שהוקלט על ידי הראפרית האמריקאית קארדי בי.
השיר יצא לאור ב-23 באוקטובר 2018, כסינגל שלא מתוך אלבום, על ידי חברות התקליטים וורנר מיוזיק גרופ ואטלנטיק רקורדס.
השיר למקום ה-13 במצעד הבילבורד הוט 100, והשביעי במצעד שירי ה-R&B\היפ הופ.
השיר נכתב והופק על ידי קארדי בי ואנתוני ז'רמן וייט.
אנתוני ז'רמן וייט אף הפיק את סינגל פריצתה, "Bodak Yellow".
השיר בדומה לשירים רבים אחרים של קארדי בי, הוא שיר בסגנון ההיפ-הופ.
בנוסף לכך, סקרו פיצ'פורק את השיר.
Black Squirrel Radio ערכו סיקור מקיף על השיר והעניקו לו ציון של 4.
האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-175 מיליון צפיות.
ב-21 בדצמבר 2018, יצא הקליפ הרשמי של השיר, אשר נכון לדצמבר 2019, צבר למעלה מ-95 מיליון צפיות.
בארצות הברית הצליח השיר להגיע למקום ה-13.
מקוםתאריםמכירותארצות הברית (RIAA)פלטינה 4×4,000,000בריטניה (BPI)כסף200,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם23 באוקטובר 2018סטרימינג • הורדה דיגיטליתאטלנטיק • וורנר מיוזיק גרופבריטניה26 באוקטובר 2018רדיו שירים עכשוויים
Money Bag (בעברית: שק כסף) הוא שיר שהוקלט על ידי הראפרית האמריקאית קארדי בי.
עם יציאתו נכנס השיר אל המקום ה-84 במצעד של קנדה, וה-58 במצעד הבילבורד הוט 100.
השיר נכתב על ידי קארדי בי, ג'ורדן ת'ורפ, קלנרד רפאל, לקאן גרין ואנתוני ווייט והופק על ידי לקאן גרין ודי ג'יי ווייט דיד איט.
השיר הוא שיר בסגנון ההיפ הופ, אשר מאפיין את שאר האלבום Invasion of Privacy.
בשיר יש אזכור של הזמרת-יוצרת האמריקאית ביונסה.
עם השיר הופיעה קארדי בי בתוכנית הטלוויזיה האמריקאית "טונייט שואו עם ג'ימי פאלון".
ביוטיוב זכה השיר להצלחה רבה גם כן, כאשר צבר למעלה מ-18 מיליון צפיות בסך הכל.
עם יציאתו נכנס השיר אל המקום ה-58 במצעד הבילבורד הוט 100.
קום בע"מ, המוכרת בשמה הלועזי monday.com היא חברת תוכנה ישראלית, המפתחת יישום אינטרנט ומובייל לניהול צוותים וניהול פרויקטים.
ב-10 ביוני 2021 הונפקה בנאסד"ק לפי שווי שוק של 6.8 מיליארד דולר.
נכון לאוגוסט 2025, מעסיקה החברה מעל ל-2,800 עובדים בניו יורק, תל אביב, דנוור, לונדון, פריז, מינכן, סידני, ורשה, מלבורן, סאו פאולו וטוקיו.
לחברה מעל ל-250,000 לקוחות ברחבי העולם.
מאנדיי הוקמה על-ידי רועי מן וערן זינמן בפברואר 2012 תחת השם daPulse.
במטרה לפתח כלי ארגוני לניהול וסנכרון בין צוותים.
בשנת 2014 גייסה החברה את לקוחותיה הראשונים, בשנת 2016, השיקה לראשונה אפליקציה ייעודית למובייל, ובשנת 2017 שונה שם החברה מ-daPulse ל-monday.com.
במהלך השנים 2012-2019 גייסה החברה במצטבר כ-234 מיליון דולר ממשקיעים בארבעה סבבי גיוס, מתוכם 150 מיליון דולר בגיוס הרביעי, ביולי 2019, על בסיס הערכת שווי של 1.9 מיליארד דולר.
בכך הכפילה פי 4 את שווייה המוערך בתוך כשנה, והפכה לחברה הפרטית בעלת השווי שוק המוערך הגבוה ביותר בישראל לפי הרשימה של CB Insights.
את הסבב הובילה קרן ספייר ונצ'רס (Sapphire Ventures) והשתתפו בו גם המשקיעות המילטון ליין (Hamilton Lane), קרן וינטג' (Vintage) והרבורווסט פרטנרס (HarbourVest Partners) וקרן ION.
ביוני 2021 הונפקה מאנדיי בנאסד"ק לפי שווי של 6.8 מיליארד דולר.
בשיאה, בשנת 2021, הגיעה החברה לשווי שיא של כ-20 מיליארד דולר.
לאחר המשבר ב-2022, שחתך את שווי החברה לצד מרבית חברות ההייטק הנסחרות, חזר שווי החברה באפריל 2023, בעקבות עליית המנייה ב-18% (לאחר דו"חות חיוביים שפרסמה החברה), ליותר מ-7 מיליארד דולר, מעל מחיר ההנפקה.
בפברואר 2024 שוויה של מאנדיי הגיע לכ- 11 מיליארד דולר והחברה קיבלה המלצת רכישה מבנק אוף אמריקה בכ-30% מעל מחיר השוק.
בשנת 2023, השיקה מאנדיי את mondayDB – מסד נתונים (Database) שפיתחה אשר נועד לשפר את ביצועי הפלטפורמה, לתמוך בתהליכי עבודה גדולים ומורכבים ובגדילה המהירה ביכולות המתווספות לפלטפורמה, ובמספר הלקוחות.
באוגוסט 2024, כ-10 שנים מאז השקת המוצר הראשון, הודיעה מאנדיי על חציית רף מיליארד דולר בהכנסות שנתיות חוזרות (ARR).
משרדי החברה שכנו במגדל סונול בתל אביב, אחר כך עברו למתחם במגדלי תאומי רובינשטיין ברחוב יצחק שדה בעיר.
בתחילת 2025, הודיעה החברה על התרחבות למתחם נוסף במגדלי עזורי אקו טאואר ברחוב המסגר בתל אביב.
הפלטפורמה של מאנדיי פועלת במודל תוכנה כשירות וזמינה ב-14 שפות.
נכון ליוני 2025 כוללת פלטפורמת מאנדיי ארבעה מוצרים:
monday work management – מוצר הדגל של החברה לניהול תהליכי הליבה בארגון.
מאפשר למשתמשים בו לבנות תהליכי עבודה (worlflows), ללא ידע מוקדם בתכנות ובאמצעות 'אבני בניה' לניהול כל סוג של פרויקט או עבודה.
monday CRM – מוצר לניהול קשרי לקוחות ותהליכי מכירות שהושק באוגוסט 2022, המאפשר לנהל את כל ההיבטים של מחזור המכירות ונתוני הלקוחות במקום אחד.
ביוני 2025 הגיע monday CRM להכנסה חוזרת שנתית (ARR) בהיקף של 100 מיליון דולר.
monday dev – הושק באוגוסט 2023 ומאפשר לצוותי פיתוח ומוצר ניהול הוליסטי של תהליכי הפיתוח.
המוצר מעודד שיתוף פעולה סביב תכנון, שחרור גרסאות, ספרינטים של פיתוח ומשוב מלקוחות תוך שמירה תקשורת וחיבור עם מחלקות נוספות בארגון.
monday Service – הושק בפברואר 2025, ומאפשר לצוותים עסקיים, לרבות צוותי טכנולוגיית מידע, לרכז ולטפל בקריאות שירות פנימיות ולספק פתרונות באמצעות איחוד בקשות, קריאות, פרויקטים ונתונים עסקיים במקום אחד.
בפברואר 2025 פרסמה החברה את "חזון ה-AI" המתמקד בשילוב יכולות בינה מלאכותית בכל מוצריה.
החזון כולל את AI Blocks, פעולות AI מודולריות הניתנות להתאמה אישית; Product Power-ups, המשלבות יכולות AI במוצרים השונים של החברה כדי לסייע בקבלת החלטות ובייעול זרימות עבודה; וכן Digital Workforce, צוות סוכני AI שמבצע משימות באופן עצמאי, כגון ניתוח סיכונים וזיהוי בעיות שירות.
"Mona Lisa" (בעברית: "מונה ליזה") הוא שיר פופולרי שכתבו ריי אוואנס וג'יי ליבינגסטון עבור הסרט "Captain Carey, U.S.A." של אולפני סרטי פרמאונט משנת 1950. שם השיר ומילותיו מתייחסים לדיוקן המונה ליזה שצייר לאונרדו דה וינצ'י.
השיר זכה בפרס אוסקר לשיר המקורי הטוב ביותר בשנת 1950.
הגרסה של נט קינג קול
העיבוד מוזיקלי הראשון של השיר היה בתזמור של נלסון רידל, ובליווי תזמורתי של לס בקסטר ותזמורתו.
ההקלטה הייתה בתחילה בי-סייד של השיר "The Greatest Inventor Of Them All".
הגרסה של נט קינג קול מתוך פסקול הסרט שהתה במשך חמישה שבועות במקום הראשון במצעד הסינגלים של בילבורד בשנת 1950. ב-1992 נכלל השיר בביצוע קול בהיכל התהילה של גראמי.
קול תיאר את השיר כאחד האהובים עליו מבין ההקלטות שלו.
מצעד המכירות של הבילבורד לשנת 1950 הראה מכירות רבות לגרסאותיהם של דניס דיי, ויקטור יאנג (בביצוע דון צ'רי), ארט לונד, ראלף פלנגן (ביצוע של הארי פריים), צ'ארלי ספיבק והארי ג'יימס (ביצוע של דיק ויליאמס).
הגרסאות שהיו ללהיטים היו של מון מוליקן (מקום 4 במצעד הקאנטרי), וג'ימי וייקלי (מקום 10 במצעד הקאנטרי).
אמנים שונים ביצעו גרסאות כיסוי של השיר בהם ג'ים ריבס, אלביס פרסלי (1959), וילי נלסון (1981), שייקין סטיבנס (1981), Me First and the Gimme Gimmes, האחים נוויל (1981), ובתו של נט קינג קול נטלי קול (1992).
הזמר ישראל קמקוויוואולה הקליט גרסת כיסוי של השיר עבור אלבומו "Alone in IZ World".
בינג קרוסבי הקליט את השיר לאלבומו "Songs I Wish I Had Sung the First Time Around" משנת 1956. הארי קוניק ג'וניור כלל את השיר באלבום "Your Songs" משנת 2009.
קארל מאן הוציא גרסת רוקבילי של השיר "Mona Lisa" במרץ 1959 בחברת התקליטים Phillips International Records.
השיר הגיע למקום ה-25 בבילבורד הוט 100. בפברואר 1959 הקליט קונוויי טוויטי גרסה משלו לשיר, ותכנן להוציא אותו רק באלבום "Conway Twitty Sings".
עם זאת הביצוע הגיע למקום החמישי במצעד הסינגלים הבריטי באותה שנה, ולשלושים הגדולים בארצות הברית.
סם פיליפס החתים את קארל מאן על חוזה להקלטת הגרסה שלו אחרי שהגרסה של טוויטי שודרה בתחנות הרדיו בתחילת 1959.
ב-1994 הקליטה את השיר אלכסיה ואסיליו לאלבום הופעה חיה.
פיל אוקס, הידוע משירי המחאה שלו בשנות השישים של המאה העשרים, ביצע את השיר ב-1970 בהופעה בקרנגי הול.
Monkey Business (בעברית: עסקי קופים) הוא אלבום האולפן הרביעי של הלהקה האמריקאית בלאק אייד פיז.
האלבום יצא לאור ב-7 ביוני 2005 על ידי חברות התקליטים A&B, אינטרסקופ ווויל.איי.אם מיוזיק גרופ.
מדינהתאריך יציאהפורמטחברת תקליטיםמקורעולם7 ביוני 2005תקליטור • DVDA&B • אינטרסקופ • וויל.איי.אם מיוזיק גרופ
Mon ami m'a quittée (בעברית: החבר שלי עזב אותי) הוא סינגל שהוקלט על ידי הזמרת-יוצרת הקנדית סלין דיון.
השיר יצא לאור ב-26 בספטמבר 1983, כסינגל הראשון מתוך אלבום האולפן הרביעי שלה Les chemins de ma maison, על ידי חברות התקליטים סיזונס רקורדס ופטה רקורדס.
ב-8 באוקטובר 1983 הוא נכנס למצעד הסינגלים של המקום והגיע למקום הראשון שם שהה במשך תשעה שבועות.
דיון קיבלה גם 2 פרסי פליקס בשנה שלאחר מכן, על השיר.
"Mon ami m'a quittée" יצא מאוחר יותר כסינגל בצרפת במטרה לעזור בקידום אלבום האוסף הראשון שלה, Du soleil au cœur.
בשנת 1984 הופק קליפ רשמי לשיר, ששודר בערוץ הטלוויזיה Sur les chemins de ma maison.
דיון הקליטה גרסה בשפה גרמנית לשיר שנקראה, "Mon ami, geh nicht fort".
אותה הגרסה נכללה כבי-סייד של השיר "Was bedeute ich dir", שהופץ בגרמניה בשנת 1984.
מדינהתאריך יציאהפורמטחברת תקליטיםמקורעולם26 בספטמבר 1983תקליטסיזונס • פטה
Mon rêve de toujours (בעברית: החלום הנצחי שלי) הוא סינגל שהוקלט על ידי הזמרת-יוצרת הקנדית-צרפתייה סלין דיון.
השיר יצא לאור ב-18 ביוני 1984, כסינגל השני מתוך אלבום האולפן השישי שלה Mélanie, על ידי חברת התקליטים טריאן רקורדס.
השיר הגיע למקום השני במצעד שבקוויבק.
השיר נכנס למצעד הסינגלים של קוויבק ב-22 בספטמבר 1984 והגיע למקום הרביעי, תוך ששהה עשרים ואחד שבועות במצעד בסך הכול.
"Mon rêve de toujours" יצא גם כסינגל בצרפת כדי לקדם את אלבומה השני של דיון במדינה, Les oiseaux du bonheur.
השיר נחשב לאחד מהשירים המצליחים ביותר באלבום.
מדינהתאריך יציאהפורמטחברת תקליטיםמקורעולם10 בספטמבר 1984תקליטTBS • פאת'ה-מרקוני
Momentos Intimos (בעברית: "רגעים אינטימיים") הוא אלבום להיטים של הזמרת המקסיקנית אמריקאית סלינה, אשר יצא לאור ב-23 במרץ 2004. האלבום כולל אוסף של שירים של הזמרת כולל דברי זיכרון שאמרו עליה בעלה ומשפחתה, שירים שהוקלטו מחדש ושיר שלא הופץ אף פעם.
"Mon ami Pierrot" (בעברית: "חברי פיירו") הוא שיר שהוקלט על ידי הזמר הצרפתי ז'אק פילס.
השיר ייצג את מונקו באירוויזיון 1959. השיר נכתב על ידי ריימונד ברוורד והולחן על ידי פלורנס ורן.
במרכז מילות השיר עומד פילס אשר שר על הקריירה של חברו, פיירו.
ב-11 במרץ 1959, השיר בוצע על ידי פילס באירוויזיון.
השיר הושר רביעי בסדר ההופעות, לפני הולנד ואחרי איטליה.
השיר זכה במקום ה-11 והאחרון עם נקודה אחת מאוסטריה.
(בתרגום חופשי: מונה ליזות וכובענים מטורפים חלק שני) הוא שיר של המוזיקאי הבריטי אלטון ג'ון, מתוך אלבומו "Reg Strikes Back".
השיר יצא לאור כסינגל 12 אינץ' בארצות הברית בלבד, ב־1988. הסינגל לא כלל את גרסת האלבום.
בזמן יציאת הסינגל יצאו רמיקסים נוספים לשיר מאת המפיק האמריקאי שפּ פטיבון.
אף על פי שהשיר לא זכה לפופולריות מיוחדת, כמה מבקרים מצאו שהוא השיר "המרתק ביותר" או "המבריק ביותר" באלבום.
ג'ון ביצע את שתי הגרסאות של השיר בהופעותיו מזמן יציאתו לאור ב־1988 ועד 1990, ובשנים 1992–1993.
מבחינה רעיונית השיר הוא המשך לשיר "Mona Lisas and Mad Hatters" שמתוך האלבום "Honky Château" (1972), שיר שעסק בעיר ניו יורק.
השיר המקורי נכתב לאחר תקרית ירי שאירעה מתחת לחלון המלון בניו יורק של כותב המילים, ברני טופין, והוא קודר ופסימי.
שיר ההמשך מעט חיובי ומפויס יותר ומתמקד גם בדברים החיוביים שטופין מצא בעיר, כמו תרבות וספורט, אם כי הוא עדיין זוכר שהעיר "לקחה ממני את הילד שבי".
מבחינה מוזיקלית, השיר שונה מאוד מקודמו במפעם ובעיבוד, ומבחינות רבות הוא שיר יותר מורכב, הכולל במהלכו חילופי סולם מגוונים ואקורדים לא שגרתיים.
פול גריין, מבקר "לוס אנג'לס טיימס", כתב שהמוזיקה הנמרצת והג'אזית של השיר הולמת את העיר ניו יורק הרבה יותר מהמוזיקה של שיר המקור.
ישנה גם מחווה קצרה לשיר של "הביטלס" "Drive My Car", שנשמעת במהלך סולו החצוצרה (ב־2:18), כשג'ון וזמרי הליווי נכנסים עם "ביפ ביפ, ביפ ביפ כן!".
אלטון ג'ון – פסנתר אלקטרוני , זמרה מובילה וקולות הרמוניה
– גיטרה חשמלית, זִמרת רקע
פרדי האברד – חצוצרה, פלוגלהורן
"Money" (בעברית: כסף) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, Lalisa.
השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, ביחד עם אלבום הסינגל.
הוא נכתב על ידי 24, אר.
טי, וינס ובקו בום והופק על ידי טדי פארק.
השיר הגיע למקום ה-24 במצעד הסינגלים הניו זילנדי והיה מספר 28 בסרטוני המוזיקה המובילים בעולם.
עם זאת, תאריך יציאתו של אלבום הסינגל לא נחשף באותה העת.
בהמשך, הוציאה ליסה את "Lalisa" כסינגל המוביל מתוך אלבום הסינגל, אך בשונה מרוזה, הוחלט כי את "Money" לא יוציאו כסינגל נוסף; את "Gone" של רוזה הוציאו כסינגל בנוסף ל-"On the Ground", דבר שלא אירע במקרה של ליסה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-138 מיליון השמעות.